Հավելված N 69

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԱՐԱԳ ԱՐՁԱԳԱՆՔՄԱՆ ԲԱԺՆԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) արագ արձագանքման բաժնի (այսուհետ՝ Բաժին) պետ (այսուհետ՝ Բաժնի պետ) (ծածկագիրը՝ 70-26.10-Ղ3-1)**1.2.** **Ենթակա և հաշվետու է**  Բաժնի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Բաժնի պետին անմիջական ենթակա և հաշվետու են Բաժնի աշխատողները․  **1.4. Փոխարինող պաշտոնի կամ պաշտոնների անվանումները** Բաժնի պետի բացակայության դեպքում նրան փոխարինում է Բաժնի գլխավոր տեսուչը կամ Բաժնի ավագ տեսուչը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. վերահսկողության է իրականացում Հայաստանի Հանրապետությունում պետական գրանցում չստացած, օգտագործումից հանված, ժամկետանց և արգելված, բնակչության առողջության և շրջակա միջավայրի համար վտանգավոր բույսերի պաշտպանության միջոցների իրացման, օգտագործման, վաճառքը բացառելու նկատմամբ. 2. վերահսկողություն է իրականացում իրավաբանական և ֆիզիկական անձանց հողային, արտադրական, առևտրային, պահեստային տարածքներում և կարգավորվող առարկաներում բույսերի պաշտպանությանն ուղղված միջոցառումների նկատմամբ. 3. վերահսկողություն է իրականացում անասնաբուժական գործունեության, հանրապետությունում կենդանիների վարակիչ ու ոչ վարակիչ հիվանդությունների դեմ պայքարի համալիրում հակաանասնահամաճարակային և անասնաբուժասանիտարական կանխարգելիչ և հարկադիր միջոցառումների աշխատանքների նկատմամբ. 4. վերահսկողություն է իրականացում բույսերի պաշտպանության միջոցների և պարարտանյութերի արտադրության, պահպանման, փոխադրման, իրացման, վաճառքի, օգտագործման գործընթացներում բուսասանիտարական կանոնների և նորմերի պահանջների կատարման նկատմամբ. 5. վերահսկողություն է իրականացում սննդամթերքի, անասնաբուժական և բուսասանիտարական ենթահսկման ապրանքների ոչնչացման կամ օգտահանման գործընթացների նկատմամբ. 6. ապահովում Է պետական վերահսկողության շրջանակներում արագ արձագանքման աշխատանքների իրականացումը. 7. ապահովում է լրատվամիջոցների միջոցով հայտնաբերված և հրապարակված սննդամթերքի անվտանգության ոլորտում օրենսդրության պահանջների խախտումներին արագ արձագանքումը. 8. ապահովում է թեժ գծով և այլ միջոցներով ստացված տեղեկատվության, բողոքներին, ահազանգերին օպերատիվ արձագանքումն ապահովելու նպատակով սննդամթերքի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառքի, կենդանիների աճեցման, պահման, փոխադրման, իրացման, վաճառքի, սպանդի, վերամշակման փուլերի և այդ գործընթացներում տնտեսավարող սուբյեկտների գործունեության դիտարկումների, մշտադիտարկումների, ստուգումների իրականացումը. 9. ապահովում է Հայաստանի Հանրապետության տարածքում անասնաբուժության, սննդամթերքի և կերի անվտանգության, բուսասանիտարիայի բնագավառներում Հայաստանի Հանրապետության օրենսդրությամբ սահմանված պահանջների խախտումների դեպքերում սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառք իրականացնող անձանց գործունեության խախտումների և թերությունների հայտնաբերման և իրավիճակից բխող անհրաժեշտ միջոցառումների իրականացումը. 10. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Բաժնի մասնակցությունը. 11. ապահովում է Հայաստանի Հանրապետության տարածքում պետական, տեղական ինքնակառավարման մարմինների, կազմակերպությունների, ֆիզիկական և իրավաբանական անձանց հետ աշխատանքային գործակցությունը և փաստաթղթաշրջանառության աշխատանքները. 12. ապահովում է անասնաբուժության, սննդամթերքի և կերի անվտանգության, բուսասանիտարիայի բնագավառներում Հայաստանի Հանրապետության օրենսդրությամբ սահմանված պահանջների խախտումների դեպքերում սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների արտադրություն, պահպանում, տեղափոխում, իրացում, վաճառք, կենդանիներ աճեցնող, փոխադրող, իրացնող, կենդանիների սպանդ իրականացնող անձանց գործունեության, տեխնոլոգիական սարքավորումների օգտագործման, շահագործման և տեխնոլոգիական գործընթացների կասեցման կամ արգելման, բացահայտված խախտումները և թերությունները վերացնելու նպատակով պարտադիր կատարման հանձնարարականների, առաջադրանքների սահմանման, արտադրանքի իրացման կասեցման կամ արգելման, խախտումների վերացման կարգադրագրերի արձակման, օրենքով սահմանված կարգով վարչական պատասխանատվության միջոցների կիրառման աշխատանքները. 13. կազմակերպում է թեժ գծին ստացված տեղեկատվության համակարգման և վերլուծության իրականացման աշխատանքները՝ ըստ օրենսդրությամբ Տեսչական մարմնին վերապահված վերահսկողության ոլորտների. 14. կազմակերպում է քաղաքացիների նամակների (դիմումների, բողոքների) քննարկում, դրանցում բարձրացված՝ սննդամթերքի անվտանգության ոլորտին առնչվող հարցերի ուսումնասիրության և օպերատիվ կերպով արձագանքման աշխատանքները. 15. կազմակերպում է Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, տեղեկանքների, հաշվետվությունների, զեկու­ցագրերի և այլ գրությունների, ինչպես նաև դրանց վերաբերյալ մեթոդական պարզաբանումների և ուղեցույցերի նախապատրաստման աշխատանքները. 16. կազմակերպում է տնտեսավարող սուբյեկտների հաշվառման, խորհրդատվության տրամադրման, ռեեստրներում գրանցման աշխատանքները. 17. կազմակերպում է քննարկման ներկայացված գրությունների վերաբերյալ առարկությունների և առաջարկությունների ներկայացման աշխատանքները. 18. կազմակերպում է մնացորդային նյութերի հսկողության նպատակով նմուշառման և լաբորատոր փորձաքննության ներկայացման աշխատանքները. 19. կատարված աշխատանքների վերաբերյալ համապատասխան տեղեկատվություն և կամ հաշվետվություններ է ներկայացում Տեսչական մարմնի ղեկավարին.   **Իրավունքները՝**   * մասնակցել պետական մարմիններում անցկացվող քննարկումներին, խորհրդակցություններին, բանակցություններին, պաշտոնական և աշխատանքային այլ միջոցառումներին. * իր առջև դրված խնդիրները պատշաճ իրականացնելու նպատակով համագործակցել Տեսչական մարմնի և այլ հանրապետական գործադիր մարմինների համապատասխան ստորաբաժանումների հետ՝ անհրաժեշտության դեպքում ներկայացնելով Բաժնի գործունեության մասին ամփոփ տեղեկատվություն․ * թեժ գծի միջոցով ստացված ահազանգերին արագ արձագանքման ապահովման նպատակով տնտեսվարող սուբյեկտի ներկայացուցչի մասնակցությամբ անարգել մուտք գործել գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ՝ օրենքով նախատեսված դեպքերում․ * Տեսչական մարմնի կառուցվածքային ստորաբաժանումներից պահանջել պետական վերահսկողության շրջանակներում բացահայտված խախտումներին արագ արձագանքում ապահովելու նպատակով անհրաժեշտ տեղեկություններ և նյութեր, ինչպես նաև Տեսչական մարմնում մշակվող իրավական ակտերի նախագծերի պատճեններ․ * սննդամթերքի անվտանգության ապահովման նպատակով ստուգումների անցկացման ընթացքում տնտեսավարող սուբյեկտից պահանջել ստուգման նպատակներին անմիջականորեն առնչվող փաստաթղթեր, տվյալներ և այլ տեղեկություններ, բացատրություններ, տեղեկանքներ, ինչպես նաև վերցնել փաստաթղթեր, կրկնօրինակներ, լուսապատճեններ, իրեր, փորձանմուշներ և այլ անհրաժեշտ նյութեր, որոնք անմիջականորեն առնչվում են ստուգման նպատակներին և չեն խոչընդոտում տնտեսավարող սուբյեկտի բնականոն աշխատանքին. * մասնակցել Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին. * մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ. * Բաժնի աշխատողներից պահանջել իրենց իրավասությանը վերապահված գործառույթների կատարմանն առնչվող հաշվետվություններ, ստուգել նրանց գործունեության արդյունքները․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * Բաժնի գործառույթներին առնչվող լրացուցիչ հարցերի պարզաբանման նպատակով Տեսչական մարմնի ղեկավարին ներկայացնել առաջարկություններ Բաժնի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Տեսչական մարմնի ղեկավարին, ըստ անհրաժեշտության, աշխատանքային խմբեր կազմավորելու վերաբերյալ առաջարկություններ ներկայացնել․   **Պարտականությունները՝**   * ստուգել սննդամթերքի անվտանգության, բուսասանիտարիայի և անասնաբուժության ոլորտները կանոնակարգող օրենսդրության պահանջների խախտումների վերաբերյալ քաղաքացիների նամակների (դիմումների, բողոքների) վերլուծության արդյունքները, օրենսդրության խախտումների հայտանաբերման դեպքում տալ դրանց վերացմանն ուղղված համապատասխան հանձնարարականներ. * դիտարկվող սուբյեկտին սննդամթերքի անվտանգության, անասնաբուժության կամ բուսասանիտարիայի վերաբերյալ Հայաստանի Հանրապետության օրենսդրության համապատասխան պահանջների խախտման մասին նախազգուշացնել, բացահայտված խախտումները վերացնելու վերաբերյալ տալ համապատասխան հանձնարարականներ և դրանց կատարման համար սահմանել ժամկետներ և կատարել իրավիճակից բխող համապատասխան գործողություններ. * դիտարկման ընթացքում սննդամթերքի, սննդամթերքի հետ անմիջական շփման մեջ գտնվող նյութերի մակնշմանը և պիտանիության ժամկետին ներկայացվող պահանջներին անհամապատասխանության հայտնաբերման դեպքում կասեցնել իրացումը (վաճառքը) և ցուցումներ տրամադրել հայտնաբերված անհամապատասխանությունները վերացնելու վերաբերյալ․ * պետական վերահսկողության իրականացման ժամանակ արձանագրված խախտումների և անհամապատասխանությունների վերացման ուղղությամբ տալ անհարժեշտ հանձնարարականներ, կարգադրագրեր՝ առաջադրելով անհրաժեշտ միջոցառումների և գործողությունների պարտադիր կատարում․ * անասնահամաճարակային մշտադիտարկումների իրականացման արդյունքում հայտնաբերված անհամապատասխանությունների, օրենսդրության պահանջների խախտումներ հայտնաբերելու դեպքում ներկայացնել դրանց վերացմանն ուղղված անհրաժեշտ միջոցառումների և գործողությունների պարտադիր կատարման ենթակա առաջադրանքներ․ * առաջարկություններ ներկայացնել ստուգում նշանակող պետական մարմնի ղեկավարությանը` վարչական կամ քրեական պատասխանատվություն առաջացնող ստուգման շրջանակներում բացահայտված չարաշահումների և այլ խախտումների կապակցությամբ համապատասխան միջոցներ ձեռնարկելու համար. * վտանգավոր սննդամթերքի, սննդամթերքի հետ անմիջական շփման մեջ գտնվող վտանգավոր նյութերի հայտնաբերման դեպքում այդ նյութերի ամբողջ խմբաքանակը հետ կանչել շուկայից․ * հետևել պետական, տեղական և ինքնակառավարման մարմինների կազմակերպությունների, ֆիզիկական և իրավաբանական անձանց հետ աշխատանքային գործակցության և փաստաթղթաշրջանառության իրականացման աշխատանքներին, անհրաժեշտության դեպքում, մեթոդական ցուցումներ տրամադրել․ * Բաժին հասցեագրված քաղաքացիների դիմում-բողոքների առնչությամբ տրամադրել մասնագիտական պարզաբանումներ․ * քաղաքացիների դիմումներում, բողոքներում բարձրացված խնդիրներին օպերատիվ արձագանքում ապահովելու նպատակով անցկացնել քաղաքացիների ընդունելություն. * հետևել Բաժնի լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին, անհրաժեշտության դեպքում, ցուցաբերել մեթոդական օժանդակություն. * թեժ գծին ստացված տեղեկատվության համակարգման նպատակով ստեղծել և վարել վերլուծական, վիճակագրական և այլ նյութերի համակարգված արխիվ. * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների, բացթողումների դեպքում ներկայացնել դրանց վերացմանն ուղղված առաջարկություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիա | Շրջակա միջավայրի պահպանություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ ֆիզիկայի կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում՝ չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն:  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |